
§  i.  1V/T ORBORUM,  qiiibijs  infirmitate  na- 
^  turae  fragile  gentis  hominum  obnoxi¬ 
um  eft,  licet  nonnulli  frequcntiores  sint,  pauci 

% 

tamen  periculosiores  sunt,  aut  citius  vitam  ex- 
tinguunt,  qu&m  is,  de  quo  nobis  consilium  est 

pauca  scribere.  Nam,  ineunte  aetate,  morta- 

» 

lcs  invadit ;  quo  tempore  eorum  corpora  im- 

A  becilla 

beoilla  et  infirma  sunt,  et  ipsi  haud  raro  nesci¬ 
unt,  quid  sibi  sit  rei,  medicis  dicere* 

ii.  Cynanche  trachealis  unus  e  paucis  morbis 
est,  quorum  causis,  naturas  et  curationi,  hodi¬ 
erna  medicina,  quamvis  a  praeclaris  scripto¬ 
rum  ingeniis  subtilissime  exculta,  clariorem 
lucem  nondum  offudit. 

m.  Quanquam  hic  morbus,  in  quibusdam 

/ 

Britanniae  partibus,  haud  infrequens  est,  ta¬ 
men,  quoad  scimus,  Francis cus  Homius, 
materiae  medicae  in  hac  academia  emeritus 
professor,  omnium  primus  accurate  descrip¬ 
sit 

\ 

iv.  Nonnulli  hinc  contendunt,  cynanchen 
trachealem  novum  esse  morbum,  qui,  quinqua¬ 
ginta  fere  abhinc  annos,  ortus  eft.  Sed,  cum 
nobiscum  consideremus,  causas,  unde  oritur, 

semper 

*  Vid.  Francisc.  Hom.  Inquiry  inio  the  nature , 
cause  and  cure  of  the  Group . 

semper  cxtitissc,  ad  hanc  sententiam  accedere 
non  possumus. 


v.  Quinetiam,  id  quod  opinionem  eorum, 
quibus  videtur  novum  esse  morbum,  evertit, 
luxe  cynanche  a  Gregorio  Horstio,  qui,  cen¬ 
tum  ante  et  o&oginta  amplius  annos,  florebat, 
obscure  designatur  *.  Eandem  quoque,  at  obi¬ 
ter  quasi  et  perfunctorie,  memorant  Tulpius, 
Boerhavius,  aliique.  Verba  Boerhavii, 
nempe  “  vox  acuta,  clangosa,  sibilans;  inspi- 
“  ratio  acute  dolens  ;  respiratio  parva,  fre- 
“  quens,  ere&a,  cum  summo  molimine  f,” 
certe  alii  nulli  morbo  conveniunt. 


vi.  Veteres  medicos,  itidemque  ante  Hors- 
tium  recentiorcs,  cynanchem  trachealem  pro 
gravissimo  catarrho  habuisse,  vero  haud  absi¬ 
mile 

*  Vid.  Gregor.  Horst.  Lib.  m.  Observat.  i.et3. 


f  Vid.  Boeriiav.  Aphorism.  8ci. 

mile  videtur.  Utcunque  vero  hoc  sit,  tamen 
satis  constat,  ex  quo  tempore  scripsit  hic  auc¬ 
tor,  medicos  haud  paucos  praeclaros  eam  no¬ 
tasse  ;  eique  alia  atque  alia  dixisse  nomina, 
anginam  nempe  polyposam  *,  catarrhum  suffoca- 
tiyum  f ,  suffocationem  stridulam  f,  asthma  in - 
fantiim  spasmodicum  [|,  cynanchen  stridulam  §,  . 
aliaque  multa,  quae  memorare  vix  operae  pre¬ 
tium  este 

vii.  Cullenus,  Sauvagesxo  audlore,  hunc 
morbum  cynanchen  trachealem  nominat,  atque 
sic  nominatum  sequentibus  verbis  definit ;  ni¬ 
mirum. 

t  e  \ 

Cynanche 

*  Vid.  Michael. 
f  Vid.  Hillar. 

\ 

t  Vid.  floM.  Inquiry ,  &c.  Corol.  i. 

j|  Vid.  Rush.  Dissertation ,  Lond.  m,dcc lxx.  * 

5  Vid.  Crauford,  Diss.  Inaug.  Edin,  m,t>cc,lxxi. 

**  Cynanche  respiratione  difficili ,  inspiratione 
strepente ,  voce  rauid,  tussi  clangosd,  tumore 
“  fere  nullo  in  faucibus  apparente ,  deglutitione 
*4  pariim  difficili  et  febre  synocha  V’ 


HISTORIA. 


*  Vid.  Cullen.  Synops .  Nosolog.  Metbod. 
tom.  1 1,  gen.  x.  spec.  iji. 


o 


DISPUTATIO  MEDICA 


i 


H  I  S  T  O  R I  A. 


viii.  Cynanche  trachealis  plerumque,  de¬ 
cedente  aestate,  aut  ineunte  vere,  incipit ;  qui¬ 
bus  temporibus,  calor  et  frigus  vices  frequen¬ 
tissime  alternant,  et  corpora  hominum  aptiora 
sunt,  quae  ex  his  vicibus  detrimentum  capiant. 
Iis,  porro,  anni  tempestatibus,  quam  caeteris, 
frequentior  catarrhus  est;  qui,  profeclo,  mor¬ 
bus,  in  pueris  et  infantibus,  haud  raro  in  cy¬ 
nanchen  trachealem  transit. 

/ 

ix.  Etiamsi  hic  morbus,  in  omnibus  orbis 
terrarum  partibus,  accidere  possit,  ubi  tempes¬ 
tatis  varietates  frequentes  et  subitaneae  sunt ; 
tamen  multo  plures,  in  frigidis  regionibus,  a- 
doritur  et  rapit,  quam  in  calidis.  In  his  vero, 
uti  accipimus,  non  ex  toto  ignotus  est 

x.  Non- 


%  Vid.  Hillar,  Observat ,  pag.  134. 

x.  Nonnunquam,  uti  certiores  nos  facit 
Burserius,  audior  clarus  et  satis  fidus,  quasi 
pestilentia,  grassatur.  Attamen,  nostra  opi¬ 
nione,  non  est,  quare  utique  pestilentem  esse 
credamus.  Enimvero,  non  videtur  magis  con¬ 
tagione  vulgari,  quam  rheumatismus  et  pneumo¬ 
nia ,  quos  morbos  nemo  quisquam  pestilentes 
esse  credit. 


xi.  Nondum  satis  constat,  an,  uti  quidani 
putaverunt,  proclivitas  in  cynanchen  trachealem 
sit  hscreditaria.  Ita  esse,  nonnulli  indudli  id¬ 
circo  sunt,  ut  crederent,  qu6d  complures  haud 
raro  ejusdem  familiae  infantes  vel  pueros  simul 
adoritur  et  absumit,  dum  aliarum  familiarum 
in  vicinia  viventium  tenera  proles  ejus  impe¬ 
tum  nunquam  patitur.  Ita  haud  raro  esse, 
concedimus :  veruntamen,  uti  nobis  videtur, 
verisimillimum  est,  complures  ejusdem  familiae 
infantes  puerosve  hoc  morbo  corripi,  non  tam 
ex  haereditaria  proclivitate  omnium  communi, 

quam 

quam  ex  communitate  vitas,  vicius,  vestitus, 
aliarumque  rerum,  quibus  eorum  corpora  apta, 
prae  caeteris,  reddantur,  quas  hic  morbus  cor¬ 
ripiat»  / 

xii.  Per  paucos  ante  dies,  quam  cynanche 

\ 

trachealis  accedit,  futurus  aeger,  ex  alacri  at» 
que  laeto,  est,  pro  aetate,  iners  atque  tristis ; 
ex  placido,  irritabilis ;  ex  novarum  rerum 
studioso,  novitatis  negligens ;  ex  ludibundo, 
ludi  impatiens  atque  ludentium. 

xiii.  Cynanche  trachealis ,  primo  interdum 
adventu,  catarrhum ,  per  omnia,  adeo  simulat, 
ut  neque  parentibus  afferat  metum,  neque  me¬ 
dicis.  Mala,  quibus  aeger  premitur,  sunt, 
tussicula  sicca,  capitis  dolor  atque  gravedo, 
et  oculorum  rubor. 

/ 

xiv.  Alias  autem  signa,  quae  huic  morbo 
propria  sunt,  ab  initio  observantur  magna, 

scilicet, 

scilicet,  spirandi  difficultas  ;  tussis  molestis¬ 
sima  et  ferme  perpetua,  necnon  etiam  clan¬ 
gens  ;  tam  animae,  quam  vocis  asperitas  :  quae, 
cum  acciderint,  verbis  significantius  indicant, 
nullam  moram  interponendam ;  consulto  et 
mature  facfto  opus  esse ;  brevi  enim  citam 
mortem  venturam,  aut  Ixtam  vi&oriam. 


xv.  Utrocunque  modo  incipiat  hic  mor¬ 
bus,  haud  multb  pdst,  facies  rubore  suffundi¬ 
tur  :  accenditur  vehemens  sitis  :  incalescit 
summa  cutis  :  lingua  initio  albida,  subfusca 
fit :  graviter  plerumque  dolet  caput :  arteriae 
celerrime  et  vehementer  agitantur :  atque, 
ne  multis,  caetera  omnia  fere  signa  ardentis 
febris  se  manifestant. 


xvi.  Cum  jam  cynanche  trachealis  eo  in¬ 
crevit,  spirandi  difficultas  multum  ingravescit ; 
praecipue  inter  somnum,  ubi,  quam  dum  vigil 
aeger  est,  astantibus  magis  observabilis.  iEger 

B  plerumque 

plerumque  ex  somno  subinde  timet,  anxietate 
et  praecordiorum  gravitate  oppressus.  Spiri¬ 
tum  simul  trahit  strepente  sonitu  ;  qui,  semel 
auditus,  facile  postea  agnoscitur,  quemque  me¬ 
dici,  neque  sane  inepte,  ei  assimulant,  quem 
aer  per  tubum  metallicum  irruens,  vel  gallus 
cantans,  vel  canis  ganniens  edere  solet 

xvii.  H^c  (xvi.)  signa  comitatur  tussis 
stridula  ;  quas,  incertis  periodis,  aequali  autem 
gravitate,  revertitur,  atque  aegri  corpus  vehe¬ 
menter  agitat.  Eodem  fere  tempore,  oculi 
sanguine  suffunduntur,  et  solito  magis  promi¬ 
nent.  Tremores  omnium  musculorum  iden¬ 
tidem  accidunt ;  quibus  finitis,  aeger,  raptis 
in  motus  derepente  musculis,  animam  enixis¬ 
sime  reciprocat. 


xviii, 


*  Vid.  Cullen.  Firjl  Lines . 

xviii.  Quando  cd  processum  est,  nihil 
ferme  muci  ex  pedore  extussitur,  sed  tenuis 
nonnunquam  pituita  destillat  de  naribus. 
Larynx  leni  pressu  dolet,  atque,  ex  antica 
parte,  haud  rarb  intumescit  *. 

xix.  Sanguinis,  ex  vena  missi  et  frigescen¬ 
tis,  gluten  a  caeteris  partibus  constituentibus 
sese  dissociat,  et,  summo  supernatans,  mem¬ 
branam  ex  corio  reprxsentat.  Nihil  ferme 
respirat  arida  cutis.  Urina  parcior  solito  est, 
atque,  initio,  subrubra;  sed,  sub  finem,  est 
colore  fere  naturalis,  et  plerumque  albidum 
sedimentum  deponit  f.  Atque,  quod  mirum, 
ceger,  ferme  ad  ultimum,  sux  mentis  est,  de- 
vorandique  potens. 


xx.  Signa, 


*  Vid.  Hom.  et  Ruui.  et  Michael. 

♦  Vid.  Hom.  lnquiry ,  &c.  psg.  47. 

xx.  Signa,  quae  memoravimus,  interdum 
subsequuntur  alia  periculosiora  ;  et,  ni  aegro, 
sine  mora,  subveniat  medicina,  morbus,  qui, 
paucas  ante  horas,  nullum  ferme  periculum 
minitabatur,  brevi  fit  insanabilis,  atque  misero 
mortem  properat. 


xxi.  Spiritus,  antea  difficilis,  nunc  multo 
operosior  fit,  at  minus  creber.  Prae  meatus 
angustia  et  ariditate,  aeger,  inter  spiritum  in 
pulmones  hauriendum,  sonum  strepentem  e- 
dit,  perinde  ac  si,  per  tubum  metallicum,  ari¬ 
da  spongia  fere  ex  toto  oppletum,  spiritum 
hauriret.  Spiritum,  ex  difficili,  et  humeris 
sublatis,  in  pulmones  trahit,  vicissimque  hinc 
elidit  potius,  quam  more,  quo  sanus  homo, 
emittit. 


xxn.  Eodem  fere  (xxi.)  tempore,  mus¬ 
culi,  circa  fauces,  vehementibus  frequenter 
spasmis  contrahuntur ;  qui,  si  paulisper  re¬ 
mittant, 

mittant,  post  pauld  in  graviores  denuo  con- 
tradiones  musculos  rapiunt.  Arteriae  imbe¬ 
cilliter  aded,  frequenter,  et  inordinate  mo¬ 
ventur,  ut  in  carpo  earum  motus  ab  explo¬ 
rante  medico  vix  possint  percipi,  vix  nume¬ 
rari. 


xxin.  Summam  simul  cutem  permanat 
copiosus  et  lentus  sudor,  dum  extremae  mem¬ 
brorum  partes  frigent.  Oculi  languidi  fiunt, 
et  in  orbitas  recedunt.  Livescit  facies  ;  lives¬ 
cunt  labia  :  vires  fugiunt :  non  tussit  aeger  : 
fuit  :  jacet. 


xxiv.  Interdum  verd,  postquam  graviora 
signa  supervenerint,  cynanche  tamen  trachealis 
ad  sanitatem  pervenit.  Membrana  spuria, 
quae  fit  ex  effusa  lympha  sanguinis,  et,  primum 
ut  fada,  aegrum  in  extremum  discrimen  ad¬ 
ducit  aeris  meatum  opplcndo  aut  coangustando, 


tanta 

tanta  tussiendi  ciet  molimina,  ut  ipsa  extus¬ 
siatur. 

/ 

xxv.  “Non  raiA,”  inquit  Michaelis,  “a£« 
“  cidit,  ut  natura  beneficio,  non  solum  ma- 
££  teries  alba,  tenax,  caseosa,  copiosissima,  sed 
u  et  concretiones  cavae,  tubuliformes,  mem- 
iC  branaceae,  quae  figuram  asperae  arteriae  et 
“  bronchiorum  perfedte  imitantur,  tussis  ope 
“  rejiciantur.  Post  illam,  qua  respiratio 
“  maxime  sublevari  solet,  excretionem,  om- 
u  nia  in  melius  mutata  videntur  ;  nec  raro, 
u  si  totus  ejedtus  fuerit  tubulus  membran- 
<£  aceus,  vel  magna  certe  ejus  portio,  aeger,  ex 
<£  orci  faucibus  ereptus,  pristinae  sanitati  re~ 
S£  stituitur *’\ 

xxvi.  Si  vero  multa  pars  membranae  in  ani¬ 
mae  meatu  remanet,  aeger,  disruptis  partibus 

extussitis, 


*  Vid.  Michael.  pag,  12, 

extussitis,  tantum  malorum  intercapedine 
fruitur,  futurorum  forteque  graviorum  non 
liberatur  periculo.  Relicta  enim  pars,  nova 
materia  ei  adhaerente,  se  omnem  in  partem 
extendit,  et  brevi  non  asperam  solum  arte¬ 
riam,  sed  pulmonum  quoque  fistulas  denuo 
coangustat  aut  opplet.  Nisi  igitur  integram 
aut  diruptam  magno  molimine  extussiat  aeger, 
id  sane,  .quod,  prae  debilitate,  non  potest, 
haud  longo  tempore,  animae  meatui  prorsus 
officit,  vitaeque  flammam  extinguit. 


xxvi  1.  Cynanche  trachealis  nunquam,  quod 
scimus,  in  suppurationem  transit,  nedum  in 
gangraenam. 


xxviii.  Internis  faucibus  inspedlis,  nihil 
sane  apparet,  unde  causam  tot  et  tantorum 
malorum  possimus  praenoscere.  Interdum 
quidem  tonsillae  paululum  tument :  alias  au¬ 

tem  rubent  tantum,  et,  pariter  atque  lingua, 
muco  oblinuntur.  Nulla  ferme  devorandi 
difficultas  est. 

xxix.  Certo  haudquaquam  tempore  fi¬ 
nitur  morbus,  quem  persequimur.  Rarissime 
ultra  unam  hebdomadam  protrahitur.  In¬ 
terdum  autem,  sicuti  a  medicis,  fidis  in  pri- 

i 

inis,  accipimus,  dies  quatuordecim,  injo  duo¬ 
deviginti  *,  cursu  implet.  Quo  gravior  est, 
eo  certe  citius  in  alterutrum  finem  properat. 
Testatur  Disneius  Alexander,  bis  duo¬ 
decim  horis  aegro  interdum  afferre  mor¬ 
tem  f. 


xxx.  Cynanche  trachealis  infantes  et  pu¬ 
eros  tam  in  maritimis  oris  adoritur,  quam  in 
mediterraneis  regionibus  :  in  illis  vero  sae¬ 
pius  ; 

*  Vid.  Michael.  pag.  14. 
f  Vid.  Di$n.  Alexand.  On  the  Croup,  p.  18. 

pius  ;  sed,  utrum  ex  salibus,  quibus  imbuitur 
aer  marinus,  ut  quibusdam  medicis  videtur, 
necne,  confidenter  affirmare  non  possumus. 
Hoc  vero  certd  cognovimus,  nonnunquam  in¬ 
fantes,  viginti  millia  passuum  a  mari,  af¬ 
ficere. 

xxxi.  Morbus,  de  quo  scribimus,  rarb  in¬ 
fantes  la&entes  adoritur ;  rarb  pueros,  qui 
decimum  aetatis  annum  duodecimumve  com¬ 
plerunt.  Interdum  verb,  adulta  *  aetate  et 
virili  f,  eos  invadit,  qui,  dum  infantilem  aut 
puerilem  agebant,  eo  laboraverant. 


C 


CADA- 


*  Vid.  Medie.  Comment.  vol.  viii.  pag.  338. 
f  Aud.  Gregor.  Praeleft.  de  Med.  Prati. 

CADAVERUM  INSPECTIO. 

xxxii.  Cadaveribus  eorum,  quos  abstulit  cy¬ 
nanche  trachealis ,  ferro  patefaciis,  inspicien¬ 
tium  oculis  se  offert  materia  sufflava,  mollis, 
tubulata ;  quas  alias  superiorem  tantum  par¬ 
tem  asperse  arteriae  intrinsecus  investit ;  alias 
hanc  totam,  etiamque  fistulas  pulmonum. 
Haec  materia,  ei  haud  absimilis  est,  quae  in 
cavis  inflammatis,  post  mortem,  ab  inspicien¬ 
tibus  observatur. 


xxxm.  Haec  (xxxii.)  materia  multum  va¬ 
riat  spissitate.  Alias  tenacem  mucum  simu¬ 
lat,  alias  densam  et  tenacem  membranam 
prout,  forsitan,  morbi  fuerint  vis  et  diutur¬ 
nitas. 


xxxiv.  Mem- 

xxxiv.  Membrana,  ex  tenace  materia  for¬ 
mata,  imequaliter  crassa  est.  Nunc  enim  per¬ 
tenuis  est ;  nunc  crassa  adeo,  ut  cum  asperse 
arteriae,  tum  pulmonum  fistulis,  fere  ex  toto, 
officiat.  Vasorum  prorsus  expers  est.  Ple¬ 
rumque  est  colore  albida  ;  at  nonnunquam  ta¬ 
men  subfusca  seu  subnigra,  et  etiam  maculis 
interdum  variata. 

xxxv.  Inter  hanc  membranam,  et  internam 
asperae  arteriae  bronchiorumque  tunicam,  ex 
qua  facillime  separari  potest,  quippe  cum  sibi 
invicem  non  adhaereant,  non  lympha  modd 
sanguinis,  sed  etiam  mucus,  im b  et  eruor, 
in  mistura  quadam,  at  discreta  tamen,  inter¬ 
dum  conspicua  sunt.  Interna  asperae  arteriae, 
haud  raro  etiam  bronchiorum  tunica,  inflam¬ 
mationis  quidem  vestigia  ostendit,  sed  nun¬ 
quam,  quantum  scimus,  exulcerata  conspicitur. 


xxxvi.  Eorum, 

xxxvi.  Eorum,  quos  cynanche  trachealis 
abstulit,  externum  corpus  perinde  apparet, 
tanquam  strangulatione  extinda  vita  fuisset. 
Livent  facies  atque  labia  ;  et  oculi  tument,  at¬ 
que  sanguine  suffunduntur.  Neque  profedio 
mirum  ;  cum  praesertim,  ut  nunc  satis  con¬ 
stat,  hoc  morbo  correptis,  pariter  atque  sub¬ 
mersis  ac  strangulatis,  color  lividus  et  mors,  ex 
sanguine  non,  dum  pulmones  transit,  in  cocP 
erneum  seu  vitalem  converso,  accidant. 


CAUSJE 

CAUSAE  remota:. 


xxxvii.  Hic  morbus,  pariter  atque  alii,  qui 
inflammationem  habent,  saepissime  excitatur 
frigore  summo  corpori  admoto.  Quin  ita  sit, 
dubitari  vix  potest,  quum  saepedisdem  initio 
signis,  quibus  catarrbus ,  cognoscatur,  atque 
iis  anni  tempestatibus,  prae  caeteris,  infantes 
puerosve  adoriatur,  ubi  caloris  ac  frigoris  vi- 
cissitudines  frequentes  et  subitae  sunt.  Frigus 
verb  ad  hunc  morbum  excitandum  plus  pol¬ 
lebit,  si  corpori  utcunque  calefacio  admovea¬ 
tur,  simulque  humor  adjuvet.  Hinc  apparet, 
quare  nimia  exercitatione  et  Jove  pluvioso 
infantes  atque  pueri  aptiores  sint,  qui,  frigori 
expositi,  in  eum  incidant. 


xxxviii.  Praeter  frigus  cum  humore  cale» 
fadto  corpori  admotum,  haud  scio  annon  etiam 

aliae 

alias  quasdam  causae  ad  cynanchen  trachealem 
concitandam  conferant ;  piscium,  nempe,  ossi¬ 
cula  faucibus  inhaerentia,  atque  acres  fumi  et 
pulveres. 


xxxix.  Neque  vero  explicatu  difficile  est, 
quemadmodum  frigus,  summo  corpori  ad¬ 
motum,  cynanchen  trachealem  excitet.  Frigo¬ 
re  enim  et  humore  sanguis  a  summo  corpore 
avertitur,  neque  cutis  tantum  perspirat,  quan¬ 
tum  ad  prosperam  valetudinem  necessarium 
est.  Quo  autem  minus  sanguinis  in  summum 
corpus  distribuitur,  eo  plus  necesse  est  in  par¬ 
tes  quasdam  internas,  at,  prae  aliis  corporis 
proprietatibus  nondum  satis  intelledlis,  in  aliis 
alias,  plerumque  tamen  tunicas  alvi  aut  ani¬ 
mae  itineris,  derivetur,  et  easdem  irritet  deri¬ 
vatum  :  qua  irritatione  ht,  ut  illa  via  diarrhoea 
modo,  modo  enteritide  afficiatur ;  haec,  nunc 
catarrho ,  nunc  cynanche  tracheali . 


xl.  In 

xl.  In  quo  proclivitas  in  cynanchen  tra¬ 
chealem  consistat,  nondum  certb  sciunt  medi¬ 
ci.  Non  solum  enim  floridos  et  plenos  adori¬ 
tur,  qui,  pro  annis,  vegeti  sunt  et  praecoces, 
sed  etiam  imbecillos  et  pituitosos.  Illi  vero, 
ut  observarunt  medici,  prae  caeteris,  apti  sunt, 
qui  corripiantur,  et  in  majore  periculo  versan¬ 
tur  correpti.  Natura  imbecilliores  et  valetu¬ 
dine  infirmiores,  si  quando  in  hunc  morbum 
incidant,  leviora  plerumque  mala  patiuntur, 
rariusque  intereunt 


xli.  Observatum  quoque  a  medicis  est,  quie- 
cunque  vasa  animae  canalis  quomodocunque 
debilitant,  procliviores  in  cynanchen  trachealem 
infantes  et  pueros  facere.  Hujus  generis  sunt, 
non  solum  gravis  exercitatio  totius  corporis, 
verum  etiam  exercitationes  quaedam,  quibus 
haec  vasa  praecipue  afficiuntur  ;  vagitus,  nem- 

Pe> 

*  Aud.  Gregor.  Prsele&.  De  Medicin .  PrafJ. 

pe,  vociferatio,  cantatio,  fistularum  musica¬ 
rum  inflatio.  Idem  faciunt  morbi  quidam, 
nimirum  pertussis,  asthma,  catarrhus  ;  quibu 
accedant  variola  et  rubeola . 


xlii.  Proclivitas  in  hunc  morbum,  quacun¬ 
que  sit,  consuetudine  invalescit.  Namque, 
uti  observarunt  medici,  infantes  et  pueri,  qui 
semel  correpti  bisve  sunt,  aptiores  fiunt,  qui 

eodem  denuo  corripiantur.  Hinc  apparet, 

/ 

quam  iis  necessarium  sit,  excitantes  causas 
cautissime  vitare. 


CAUSA 

CAUSA  PROXIMA. 


xliii.  De  proxima  hujus  morbi,  pariter  ac 
aliorum,  causa,  multum  inter  se  dissentiunt 
audtores.  Neque,  profedlo,  hoc  mirum  est ; 
cum  praesertim  per  proximam  omnes  medici 
non  idem  intelligant,  et  sic,  dum  putant,  se  de 
re  disputare,  tantum  moveant  controversiam 
de  verbo. 

xliv.  Verum,  etiamsi,  de  proxima  hujus 
morbi  causa,  inter  au&ores  dissideatur,  tres 
tamen  omnino  opiniones  sunt ;  atque  medici, 
prout  una  aliave  opinio  iis  vero  propior  vi¬ 
deatur,  in  tres  partes  dividuntur.  Namque 
una  pars  medicorum,  Homio  audore,  censet, 
proximam  cynanches  trachealis  causam,  esse 

D  spuriam 

spuriam  membranam  internae  asperae  arteriae, 
itemque  saepe  fistulis  pulmonum,  obdudtam  ; 
alia,  Simpsonem,  Rushium,  et  Millarium 
aucdores  habens,  contendit,  esse  spasmum  mus¬ 
culorum  laryngis  ;  alia,  denique,  consentit  cum 
Culleno,  esse  internae  animae  canalis  tunicae 
inflammationem. 

xlv.  Culleno,  hac  de  re,  propterea  acce¬ 
dimus,  quod  pleraque  ex  signis,  quibus  cog¬ 
noscitur  cynanche  trachealis ,  ea  sunt,  quae,  uti 
sciunt  medici,  ex  inflammatione  oriantur : 
quod  hic  morbus,  iis  plerumque  anni  tempo¬ 
ribus,  frequens  est,  ubi  in  morbos,  qui  inflam¬ 
mationem  habent,  mortales  incidunt :  quod 
morbida,  quae,  patefadlis  cadaveribus,  inspici¬ 
entium  oculis  obveniunt,  talia  sunt,  qualia  ex 
aliarum  quarundam  partium  inflammatione 
enasci  medici  cognoverunt  :  quod  ratio,  qua 
hic  morbus  optime  ad  sanitatem  perducitur, 

i 

eadem,  fere  per  omnia,  est,  atque  ea,  qua  mor¬ 
bi, 

bi,  certe  inflammationem  habentes,  efficacissi¬ 
me  sanantur :  qudd  infantes  puerosve  plenos, 
ac  natura  et  valetudine  firmos,  prae  infirmiori¬ 
bus,  invadit :  qudd  membrana  spuria,  quam 
Homiani  proximam  causam  esse  contendunt, 
non  semper,  post  mortem,  in  animae  itinere,  ab 
inspicientibus  deprehenditur,  et,  licet  existat, 
signum,  at  nequaquam  communis  omnium  sig¬ 
norum  causa,  habenda  :  quddque,  id  sane  quod 
Rushianorum  opinionem  labefadlat,  imb  pror¬ 
sus  evertit,  medicamenta,  ex  iis  qux  spasmum 
solvunt,  hoc  morbo  aegris  nihil  proficiunt ;  nisi 
post  adhibita  medicamenta  et  remedia,  quae 
valeant  ad  reprimendam  inflammationem,  at¬ 
que  sputum  eorum  ex  pedtore  movendum, 
quae  in  aspera  arteria  ct  pulmonum  fistulis, 
contra  consuetudinem,  contineantur,  et  spiri¬ 
tui  officiant. 


P  R  O  G 

PROGNOSIS. 

xlvi.  Cynanche  trachealis ,  nisi  maturissime 
subveniatur,  periculosissimus  sane  morbus  est. 
Namque,  praeterquam  quod  partes  afficit,  qua¬ 
rum  prospera  valetudo  et  fundtiones  ad  incolu¬ 
mitatem  totius  corporis  necessaria  sunt,  haud 
raro  insidiosissimi  obrepit,  et  inobservata  in¬ 
crescit  eo  gravitatis,  ut  aeger  in  extremum  pri¬ 
us  discrimen  adducatur,  quam  advocari  potest 
medicus,  aut  etiam  advenire  advocatus.  In¬ 
fantes,  porro,  nonnunquam  duntaxat  unum  al- 
terumve  annum  natos,  incursat ;  qui  nesciunt 
medico,  quid  sibi  sit  rei,  accurate  significare, 
et,  in  quanto  periculo  versentur,  inscientes,  ob¬ 
lata  medicamenta  et  remedia  adhibere  recu¬ 
sant. 

XLVI. 

xlvii.  Hic  tamen  morbus,  si  tempestive  suc¬ 
curratur,  plerumque  sanari  potest.  Sin  unum 
duntaxat  diem  negle&us,  quam  graviora  signa 
se  manifestarunt,  aegrum  plerumque  tollit. 
Imd,  si,  dum  magna  vis  morbi  urgeat,  mora, 
vel  per  quinque  sexve  horas,  injiciatur,  quo 
minus  medicina  subveniat,  vix  ullam  licet  spe¬ 
rare  salutem.  Ferri ar  enim,  cui,  ut  certiores 
nos  facit,  haud  raro  accidit,  ut,  ineunte  die,  ab 
iis  arcesseretur,  qui,  hesterno  vespere,  graviter 
aegrotare  inceperant,  non  amplius  unum  opta¬ 
tum  ad  finem  perduxit  *. 

xlviii.  Verum,  non  solum  quamdiu  hic 
morbus  continuaverit,  medico  considerandum 
est,  sed  etiam  quae  quantaque  mala  urgeant. 
Sine  enim  horum  notitia,  qualem  in  finem 
perveniat  morbus,  percuncfantibus  a^gri  amicis 
praesagire  nequit. 


XLIX. 


*  Vid.  Ferryar.  Mcd.  Hist.  and Rejlcci,  vol.  iii. 

xlix.  Quo  magis,  inter  spiritum  in  pul¬ 
mones  hauriendum,  aeger  strepit,  et  quo  ve¬ 
hementius  febrit,  in  eo  majore  discrimine  ver¬ 
titur.  Mali  etiam  morbi  testimonium  est,  si, 
prae  spirandi  difficultate,  facies  turgidissima 
est,  et  colore  plumbea.  Periculosissimum  est, 
continua  vigilia,  anxietate  magna,  et  intole¬ 
randa  fere  praecordiorum  gravitate  premi. 
Vix  excreare,  pessimum  est.  iEgrum,  qui 
modo  excreare  et  extussire  poterat,  debilitate 
non  diutius  posse,  in  propinquo  mortem  esse 
ostendit. 

l.  Contra,  non  terreri  debent  medici,  si 
idoneis  medicamentis  tempestive  datis  spiritus 
facilior  fiat ;  minor  cum  animae  tum  vocis  as¬ 
peritas  ;  tussis  rarior,  mollior  et  humidior : 
si,  sine  magno  molimine,  extussiatur  magna  vis 
albidi  humoris  mucosi,  vel,  quod  adhuc  magis 
optandum,  spuriae  membranae.  Pulsus  quo- 

que 

}ue  arteriarum,  ex  tempestiva  medicina  molli¬ 
ores  atque  tardiores,  securitatem  pollicentur. 
Licet,  denique,  scire,  aegrum  non  periclitari, 
si,  signis  omnibus  remittentibus,  redeant  appe¬ 
titus  et  somnus. 

DIAGNOSIS. 


li.  Signa,  quibus  definitur  cynanche  trache¬ 
alis ,  inhalatio,  nempe,  strepens,  vocis  raucitas, 
et  tussis  clangor,  ei  adeo  propria  sunt,  ut  ra¬ 
rissime,  inter  eam  et  alios  morbos,  tanta  signo¬ 
rum  similitudo  sit,  quanta  trahat  medicum  in 
errorem. 

li  i.  Interdum  tamen,  an  cynanche  tracheali 
laboret  aeger,  discernere  haud  ita  facile  est. 
Nonnunquam  enim  hoc  morbo  aegrotus  signis 
modo  (li.)  dictis  non  afficitur^.  Alias  haec 
non  prius  apparent,  quam  morbus  ferme  ad  fi¬ 
nem  pervenit.  Aliquando  etiam  haec  angina, 
simul  cum  angina  tonsillarum,  aut  maligna, 

existit 


*  Vid.  Hom.  et  Tulp. 

existit*  sic,  ut,  uter  morborum  primarius  sit, 
haud  facile  discernat  medicus. 

lii i.  Morbi  vero,  quibus  est,  cum  cynanche 
tracheali ,  quorundam  signorum  communitas, 
sunt  catarrhus ,  pertussis ,  cynanche  maligna ,  et 
asthma .  De  his  igitur  deinceps,  pauca  dicen¬ 
da  sunt. 

liv.  Catarrhus. — Cynanche  trachealis,  ini¬ 
tio,  nonnunquain  catarrhum  adeb  simulat, 
ut  cognitu  dillicile  sit,  utro  morborum  ivger 
laboret.  Verum,  haud  ita  multo  post,  nulla 
apud  medicum  dubitatio  relinquitur,  uter 
morborum  urgeat.  Increscentes  enim  mor¬ 
bi  propriis  signis,  suis  uterque,  cognoscuntur. 
Namque  cynanche  trachealis  inhalatione  stre¬ 
pente,  clangente  tussi,  et  mira  vocis  asperitate 
insignitur,  necnon  etiam  facie  perquam  tumi- 

E  d^ 


*  Visi.  Svvieten  Commcnt . 

da,  atque  colore  plumbea  ;  quae  sane  signa 
catarrhus  nunquam,  vel  saltem  rarissime,  o- 
stendit. 

lv.  Pertussis—  et  cynanche  trachealis ,  nisi 
quod  aetate  teneros  fere  solos  adoriuntur,  in¬ 
ter  se  prorsus  discordant.  Ille  enim  morbus 

ex  tabo  pestilente  oritur ;  conta&u,  et  mini¬ 
steriis  in  vicem,  vulgatur  ;  intermittit,  atque 
inter  accessiones,  quae  breves  sunt,  et  inae¬ 
qualibus  temporibus  redeunt,  intervenit  inte¬ 
gritas  :  quibus  sane  omnibus  ab  hoc  distin¬ 
guitur.  In  illo,  porro,  morborum,  tussis  con¬ 
vulsis  musculis  abdominis  fit,  et  suffocationis 

sensum  movet  ;  atque,  intermittente  paulis¬ 
per  tussi,  aeger  spiritum,  nullis  fere  remis¬ 
sionibus  interpositis,  pleno  sonitu  iterato  hau¬ 
rit  :  quae  quidam  signa  huic  morborum,  cum 
Illo,  non  communia  sunt. 


LVL 

lvi.  Cinanche  maligna — cynanchen  non  nun¬ 
quam  trachealem  comitem  habet.  Verum 
enimvero,  uter  morborum  alterius  parens  sit, 
medicus,  ex  facili,  discernet,  si  modo  animad¬ 
vertat,  quibus  malis  seger  prematur.  Febris 
enim  typhodes ;  mala  faucium  ulcera,  livida 
aut  nigricantia ;  halitus  foetidus  ;  summum 
corpus  papulis,  secundo  ab  adversae  valetudi¬ 
nis  initio  die,  efflorescens  ;  plus  satis  osten¬ 
dunt,  cynanchen  malignam  parentem  esse  mor¬ 
bum.  Vix,  nostra  opinione,  audiendus  Ru- 
6Hius  est,  ubi  dicit,  vel  inter  cynanchen  tra¬ 
chealem,  summum  interdum  corpus  papulis 
rubris  efflorescere  * ;  alii  enim  medicorum 
nulli,  quantum  scimus,  contigit,  tale  quid  con¬ 
spicere. 

lvii.  Asthma , — contra  atque  cynanche  tra¬ 
chealis,  intermittens  morbus  est,  inter  cujus 

accessiones, 

*  Vid.  Rush.  Mcd .  Inquines ,  pag.  141. 

accessiones,  quae  incertis  periodis  revertuntur, 
integritas,  eaque  saepe  longa,  intervenit  ;  at¬ 
que  provectos  aetate,  prae  teneris,  incursat» 
Quinetiam,*  per  ejus  accessiones,  aeger,  con¬ 
tra  ac  cynanche  tracheali  laborans,  non  tho¬ 
racis  modo  perquam  coangustati  sensum  ha¬ 
bet,  et  sibilo  strepente  animam  reciprocat, 
sed  tussiendi  quoque  prorsus,  vel  saltem  fere 
prorsus,  impotens  est» 


£URA 

CURATIO. 


lviii.  Nullus  fer£  morborum  est,  ad  quem 
sanandum  cum  consulto  tum  festinato  magis 
opus  est,  quam  is,  de  quo  scribimus.  Nullus 
fere  tamen  morbus  est,  qui,  si  tempestive  suc¬ 
curratur,  saepius  et  certius  ad  sanitatem  per¬ 
ducitur.  Sin  mora  injicitur,  ed  brevi  gravi¬ 
tatis  procedit,  uti  medicina  nihil  prorsus  va¬ 
leat. 


lix.  Medicum,  cujus  sit  cynanchen  tra¬ 
chealem  curare,  oportet,  si  corium  spurium 
nondum  formatum  sit,  inflammationem  quam¬ 
primum  discutere,  ne  formetur ;  sin,  sive 
aegri  amicorum  inconsiderantia,  sive  medici- 

nas  impotentia,  effusa  sanguinis  lympha  in  co¬ 
rium  jam  concreverit,  hujus  ex  pectore  spu¬ 
tum  movere,  ne  spiritui  officiat,  et  regrum  suf¬ 
focet. 


prim  um 

PRIMUM  CONSILIUM. 


lx.  Sanguinis  missio. — Primo  (lix.)  con¬ 
silio,  ante  omnia,  mittendus  sanguis  est ; 
quippe  quo  nihil,  ad  inflammationem  repri¬ 
mendam,  et  futurum  morbi  periculum  praeca¬ 
vendum,  plus  polleat. 

lxi.  Hunc  in  finem,  tantum  sanguinis  de¬ 
trahi  debet,  quantum  vis  morbi  desideret,  et 
aegri  vires  pati  posse  videantur.  Non  equi¬ 
dem  ignoro,  solitum  esse  Ferriarem,  ex  iis, 
ad  quos  tempestive  advocatus  est,  quosque 
morti  eripere  posse  speravit,  sanguinem  eli¬ 
cere,  dum  in  eo  essent,  ut  ab  animo  derelin¬ 
querentur  *.  Sed,  nostra  opinione,  sanguis 

ex 


*  Vid.  Ferriar.  Med.  Hist.  vol.  iii. 

ex  infantibus  puerisve,  seu  natura  seu  valetu¬ 
dine  seu  utrisque  infirmis,  male  usque  eo 
mittitur :  emoritur  enim  vis,  si  qua  super¬ 
erat,  hoc  modo  erepta  ;  et  'periculum  est,  ut, 
vi  erepta,  aeger  reliquum  morbum  ferre,  et 
humorem,  si  quis  effundatur,  coriumve  hinc 
fadlum,  extussire  possit. 

lxii.  In  cynanche  tracheali,  mitti  sanguis 
debet,  quum  totius  corporis  causa  sit,  ex  bra¬ 
chio,  ut  copia,  quantam  morbus  requirat, 
brevi  pleno  rivo  dematur.  Quod  si,  uti  in 
infantibus  paucos  annos  natis,  brachii  venam 
feriendo  sanguinem  emittere  difficillimum  est, 
tuto  elici  potest  odio  haud  minus  decemve 
hirudinibus  ex  faucibus  externis. 

lxiii.  Si,  post  sanguinem  utrocunque 
(lxii.)  modo  detradlum,  spiritus  facilior  fiat, 
pulsus  plenior  et  mollior,  at  quasdam  ta¬ 
men  febris  et  inflammationis  reliquiae  mane¬ 
ant, 

ant,  sanguis  iterum  mitti  debet ;  et,  si  ne  tum 
quidem  conquiescant  febris  et  inflammatio, 
forte  iterum*.  Post  vero  corium  spurium 
formatum,  sanguinem  detrahere  perniciosissi¬ 
mum  est :  cum  eo  enim  vires,  quibus  peper¬ 
cit  morbus,  effugiunt,  atque  aeger,  sic  fa&us 
excreandi  impotens,  brevi  suffocatur. 

lxiv.  Exulceratio . — Post  missum  sangui¬ 
nem,  exulceratoria  debent  externis  faucibus 
imponi ;  utpote  quae,  seu  materiam  ex  corpore 
demendo,  seu  sanguinem  ex  vasis  asperae  arte¬ 
riae  eliciendo  in  summum  corpus,  seu  alio 
quodam  modo,  inflammationem  minuant  vel 
discutiant.  Ne  vero  ex  cantharidibus  leger 
detrimentum  capiat,  unguenti  pauxillum  vul¬ 
neribus,  si  qua  infixerint  hirudines,  inserere 
debet  medicus  ;  vel,  quod  forsan  satius  est, 

F  sindonem 


*  Vid.  Macbrid.  Praei  ice  pag.  2  63, 

sindonem  interponere  inter  cuticulam  et  em¬ 
plastrum. 

lxv.  Nonnulli  medicorum  exulcerationi 
propterea  objiciunt,  quod  in  citatiores  mo¬ 
tus  cor  et  arterias  instimulat.  Verum  ad 
sententiam  eorum  accedimus,  qui  existi¬ 
mant,  materiam  ex  corpore  demendo,  et  san¬ 
guinem  ex  inflammata  parte  extrorsum  de¬ 
rivando,  plus  prodesse,  quam  stimulando 
nocere. 

lxvi,  Vomitio»- — "V omitoria  quoque,  oppor¬ 
tune  assumpta,  multum  ad  inflammationem 
digerendam  valent.  Namque  vomitio,  cor¬ 
pus  agitando,  sanguinem  quoquoversum  aequa¬ 
liter  distribuit,  atque  sic  derivat  a  parte  in¬ 
flammata. 

lxv  ii.  Hunc  in  (lxvi.)  finem,  leniora  vo¬ 
mitoria  assumi  debent,  praecipue  ipecacuance 

pulvis 

pulvis.  Pauld  post  hunc  pulverem  assump¬ 
tum,  utile  erit  aquam  bibere,  in  qua  coc¬ 
ti  chamaemeli  flores  sint,  qu6  vomitus  facilior 
sit  et  copiosior. 

lxviii.  Vomitum  ver6  plus  semel  move¬ 
re  vix  licet,  imd  vix  tutum  est.  Etenim 
non  stomachum  modb  debilitat,  verum  cae- 
terum  quoque  corpus,  et  sic  multimodis  no¬ 
cet. 

lxix.  Purgatio . — Medicamenta  item,  ex  iis 
quae  alvum  evacuant,  utilia  sunt,  uti  periculo 
compertum  est,  ad  reprimendam  inflammatio¬ 
nem,  de  qua  dicimus.  Superquam  enim  qudd 
copiam  humorum  ex  corpore  demunt,  et  alvum 
ab  acribus  liberant,  atque  duobus  his  modis 
nimios  cordis  et  arteriarum  motus  temperant ; 
sanguinem  a  superioribus  corporis  partibus 
ad  inferiores  eliciunt,  id  quod  ad  illarum 

inflam- 


DISPUTATIO  MEDICA 


inflammationem  digerendam  efficacissimum 
est* 

lxx.  Hoc  (  lxix.  )  consilio,  medici. 
Rus  hio  audtore,  muriati  hydrargyri  dulci  pri¬ 
mas  concedunt.  Non  plus,  putat  hic  aucdor, 
ad  febrem  intermittentem  curandam  potest 
cinchoruE  cortex,  quam  ad  cynanchen  trachea¬ 
lem  discutiendam  pollet  murias  hydrargyri  dul¬ 
cis.  Quo  vero  hic  optato  respondeat,  copia 
assumi  debet,  quanta  alvum  brevi  acriterque 
moveat» 

lxxi.  Rubefacientia — etiam  medicamen¬ 
tis  annumeranda  sunt,  quibus  inflammatio 
asperae  arteriae  discutiatur.  Externo  enim 
collo  admota,  calorem  et  inflammationem  mo¬ 
vent,  et  sic  sanguinem  ex  inflammatis  vasis 
asperae  arteriae  extrorsum  eliciunt. 


LXXI.  Op- 

lxxii.  Optimum  vero  medicamentum,  quod 
externum  collum  rubefaciat,  oltum  ammonia - 
tum  est,  ex  duabus  olei  olivarum  partibus,  et 
una  aquct  ammoniatce  compositum,  et  quarta 
quaque  quintave  hora  novatum. 


SECUN- 

SECUNDUM  CONSILIUM. 


lxxiii.  Vomitoria, — secundo  quoque  (lix.) 
consilio,  adhiberi  solent.  Multum  sane  pol¬ 
lent  ad  sputum  ex  pedore  movendum.  Opor¬ 
tet  tamen  medicum,  ante  considerare,  quam 
assumenda  curat,  quae  aegro  supersint  vires,  et 
quae  sit  vis  morbi.  Si  enim  ilice  jam  fere 
emortuae  sint,  vel  aeger  maxima  spirandi  dif¬ 
ficultate  prematur,  periculum  erit,  ne  vomen¬ 
di  nisibus  accidat  suffocatio. 

lxxiv.  Vapores  a^ute  calidae, — ut  bene  ait 
Gregorius,  “  cum  spiritu  in  pulmonem  haus- 
“  ti,  hunc  fovent,  humedant,  molliunt,  lax- 
“  ant,  spasmum ,  siquis  adsit,  solvunt,  exha- 
“  lationem  et  muci  secretionem  promovent, 

“  hunc 

“  hunc  quoque  diluunt  et  attenuant,  ejusque 
“  sic  exscreationem  promptiorem  et  facilio- 
“  rem  reddunt,  et  demum  bonum  remedium 
“  expectorans  fiunt 

lxxv.  Vapores  aquae  calidae  in  pulmones 
trahi  possunt  ministra  machina,  quam,  ex  in¬ 
ventore,  Mudgianam  medici  nominaverunt. 
Quum  vero,  vapores  hujus  machinae  ope  inha¬ 
lare,  haud  ita  facile  sit,  Witheringius  pro¬ 
ponit  aliam  et  faciliorem  inhalandi  rationem. 
yEgris  praecipit,  ut  in  calidam  aquam  tantum 
calcis  vivae  indant,  quantum  fervefaciat,  at¬ 
que  ascendentes  vapores,  per  idoneum  tubum, 
ore  accipiant  f . 


LXXV I . 


*  Vid.  Gregor.  Competi.  Medicin.  'Tbeoret,  tom.  ii. 
pag.  424. 


f  Vid.  Duncan.  Annals  of  Medicine  in  annum 
M,DCC,XC VIII,  pag.  451. 


DISPUTATIO  MEDICA 


4S 

lxxvi.  Spasmum  solventia. —  Medicamen¬ 
ta,  necnon,  et  remedia,  ex  iis  quae  spasmum 
solvunt,  cynanche  tracheali  aegrotis  dari  solent ; 
ut  hi  spuriam  membranam,  et  humores  inter 
eam  et  asperae  arteriae  tunicam  colleHos,  faci¬ 
lius  extussiant* 

lxxvii.  Hujus  generis  sunt,  opium,  balne¬ 
um,  pe  diluvium ,  fotus  pedum  crurumque. 
Haec  omnia  somnum  conciliant,  et  tussim,  ad 
tempus,  sedant  aut  mitigant,  sic  ut  aeger,  viri¬ 
bus  requiete  conceptis,  extussiendi  potentior 
fiat.  Caetera  hujus  generis,  quippe  cum  ni¬ 
mis  stimulent,  neque  dantur  hoc  morbo  aegris, 
neque  data  prodessent. 

lxxvi  11.  Expectorantia,  —stricti  us  sic  dic¬ 
ta,  sive  stimulantia  sive  demulcentia ,  cynanche 
tracheali  laborantibus  nihil  ferme  opitulantur. 
Quocirca,  nostris  temporibus,  iis  rarissime 

subvenitur. 

subvenitur.  Oleosa  tamen  quaedam  nonnihil 
prodesse  dicuntur. 

lxxix.  Virium  redintegratio. — Morbo  ad 
sanitatem  prospere  perdu&o,  opus  est  quam* 
primum  reficere  vires,  quas  non  morbus  mo¬ 
do,  sed  ipsa  quoque  curatio,  plurimum  fre¬ 
gerint. 

lxxx.  Hoc  consilio,  efficacissima  sunt,  cin- 
cbona  cortex ;  praeparata  qua?dam  e  ferro ; 
diaeta  nutriens,  levis,  et  concodtu  facilis,  ne¬ 
que  tamen  nimis  stimulans ;  aer  salubris ; 
exercitatio  levis ;  vestitus,  qualis  halitum  per 
cutem  evocet.  Interea  vero  vitandum  frigus 
est,  et  omnia,  quibus  denuo  excitetur  morbus. 

lxxxi.  Si  quando  omnia,  quae  memoravi¬ 
mus,  medicamenta  et  remedia  fefellerint,  atque 
deploratus  aeger  in  eo  sit,  ut  suffocetur ;  non¬ 
nulli,  ut  ultimum  remedium,  proponunt,  aspe- 

F  ram 

ram  arteriam,  infra  laryngem,  perforandam 
esse  sic,  ut,  per  fistulam  immissam,  aeger  ani¬ 
mam  reciprocet.  Verum,  etiamsi,  in  extremo 
discrimine,  omnia  experiri,  antequam  de  aegri 
salute  prorsus  desperetur,  liceat ;  tamen  tiraeo, 
ut,  asperam  arteriam  perforando,  noster  aeger 
miserandus  ex  orei  faucibus  eripi  possit. 
Namque,  foramine  facio,  vix  membrana  spu¬ 
ria,  quae  internam  asperae  arteriae  investiat  fa¬ 
ciem,  nedum  effusus  humor,  si  quis  in  membra¬ 
nam  nondum  concreverit,  potest  extrahi ;  qua 
re  infedta,  quid,  obsecro,  valebit  foraipen  ? 


FINI  S. 

